સોમનાથ આવી પહોંચેલા સંઘના સરસંઘચાલક મોહન ભાગવતનું સોમનાથ ટ્રસ્ટના ચેરમેન કેશુભાઇ પટેલે સ્વાગત કર્યું હતું અને તેમની સાથે સોમનાથ મહાદેવના દર્શન, પૂજન અર્ચનમાં જોડાયા હતા. તા. ૧પ, ૧૬,૧૭ ત્રણ દિવસની રાષ્ટ્રીય કાર્યકારિણી માટે દેશભરમાંથી જુદા જુદા પ્રાંતમાંથી સંઘના પ્રાંત પ્રચારકો અને સહપ્રાંત પ્રચારકોનું આગમન થવા માંડ્યું છે. મહેશ્વરી અતિથિ ગૃહ ખાતે તેમના નિવાસની ખાસ વ્યવસ્થા કરાઈ છે અને અત્યાર સુધીમાં સંઘના 3૦૦થી વધુ પ્રચારકો સોમનાથ આવી પહોંચ્યા હતા. ગુરુવારે સાંજે ચિંતન બેઠકનો પ્રથમ દોર શરૂ થયો હતો. જેમાં સંઘના સંગઠન કાર્ય અને જુદી જુદી રાષ્ટ્રીય શિબિરો થઇ તેનું ચિંતન કરવામાં આવ્યું હતું. સંઘના રાષ્ટ્રીય કાર્યકારિણીમાં મુખ્યમંત્રી વિજય રૂપાણી સહિત ભાજપના ટોચના નેતાઓની પણ હાજરી રહેશે.